અમેરિકામાં સપ્ટેમ્બર મહિનાનો જોબગ્રોથ ૨૦૧૦૦૦ આવવાની અપેક્ષા હતી. તેના બદલે હકીકતમાં આ આંકડા ૧૪૨૦૦૦ની વૃદ્ધી બતાવતા બહાર પડયા છે. આમ ત્યાં જોબગ્રોથ અપેક્ષાથી અત્યંત નબળો આવ્યો છે. ઓગસ્ટ મહિનાના આ આંકડા ડાઉનવર્ડ રિવાઈઝ કરાઈ ૧૩૬૦૦૦ કરાયા છે. ત્યાં જોબગ્રોથ ઘટયો છે. બેરોજગારીનો આંક ૫.૧૦ ટકા આવ્યો છે. વેજીસનો ગ્રોથ વધતો અટકયો છે. આમ ત્યાં રોજગારીનું ચિત્ર ફરી નબળું પડયું ચે અને તેના પગલે અમેરિકામાં વ્યાજ દરમાં હવે પછી થનારી વૃદ્ધી અંગે ફરી અન્શ્ચિતતા સર્જાતાં વિશ્વ બજારમાં સોનાના ભાવો ઔંશના આજે નીચામાં ૧૧૦૭થી ૧૧૦૮ ડોલર થઈ થઈ ગયા હતા તે સાંજે ઝડફી ઉછળી ૧૧૩૪થી ૧૧૩૫ ડોલર બોલાયા હતા. વિશ્વ બજારમાં સોના પાછળ ચાંદીના ભાવો પણ ઉછળી ઔંશના મોડી સાંજે ૧૫.૦૧થી ૧૫.૦૨ ડોલર બોલાયા હતા. પ્લેટીનમના ભાવો ઉછળી ૯૧૪થી ૯૧૫ ડોલર તથા પેલેડિયમના વધી ૬૯૪થી ૬૯૫ ડોલર થયા હતા.